Nr. pras, 61. runt 
VIII. 


NA «PS 


JOSEPHUS ALOJSIUS. 


Dei et Apostolice Sedis Gratia Episcopus 
Tarnoviensis 
Commendator Ordinis C. R. Austriaci Francisci Josephi &c. &c. 


universo Vener. Clero salutem et benedictionem! 


Tribus jam vieibus*) inter alia ad Venerabilem Clerum fecimus verba de peri- 
culis, quibus exponitur patrimonium S. Petri, ac religio catholica; nec non de angustiis, qui- 
bus ideirco premitur Pater Orbis, Sanctissimus Papa Pius IX. cui Deus omnes has amaritu- 
dines, quibus tota Ecclesia christiano-catholica modo afficitur, submisit in sua sapientia, justitia 
et charitate, ac permisit Capiti Ecclesiae qua primo et summo bajulatori crucis imponi, ad 
exemplum Xristi Domini crucifixi, ut insimul dextera Dei humiliati revertamur ad Eum, qui 
est fons vitæ et consolationis omnis, Obtestati sumus non minus universum Ven. Clerum, ut 
populum fidelem de genuino rerum statu noz edoceret solum, verum directis Romam versus 
oculis funderet quoq. junctim cum eo preces publicas ac privatas pro avertenda tempestate 
funesta. 


*) Utpote in Currenda Xl. ex A. 1839. sub Nr. praes. 146. porro in Cur. ll, ao IV. sub Nr. praes, 24 anno cur. 

A prima Provocatione Nostra sex jam efflnxere menses, et nullum addubitationi da- 
mus locum, quin Dilectissimi in Christo Fratres uno cum grege, imo cum pio totius orbis po- 
pulo intra illorum spatium, incessanter orationi hunc in finem vacarent, orationemque jejunio nón 
minus, quam peenitentie lachrymis fulcirent, ac insuper nunc lugubrem Ecclesie statum threnis 
Prophetarum Jeremie ac Isaiæ deplorarent .., quum undiq. novelle tristiorem in dies Roma- 
narum ditionum sortem...pobis annuntient. Reparator salutis totius mundi, cujus acerbissimam 
mortem recte meditati sumus, non obstantibus deprecationibus nostris nedum exurgere et li- 
berare propter nomen suum....dignatus est Vicarium suum, imo passus est avulsionem 
Romani inviscerationemg. Imperio Sardinico, limitum extensionis studiosissjmo . . quopropter 
reditus Sedis Apostolice nunc tantopere conquasatae imminutionem haud exiguam experiuntur. 

Quamvis Princeps ditionum Romanarum utpote substantie totius. orbis circa: tuenda 
jura Sua solieitissimus continuo contra tantam injuriam protestetur; quamvis aggressores et occu- 
patores Patrimonii S. Petri, ob tanta crimina publica censuris ab Ecclesia, universali, et ultimo 
in Cone. Triden. ses. XXII. C. 11. statutis inodaverit, seu indignos communione fidelium et 
beneficiorum spiritualium publice declaraverit Cc. quamvis Ipsemet ac totus orbis Catholicus 
ad januas cœli pulset, misericordiam divinam exorando; nihilominus ltalice adhuc fremunt 
gentes et populi meditantur inania ...subvertere ordinem Regnorum minorum, quia astite- 
runt principes tres majores et convenerunt in unum, adversus Dominum et adversus 
Christum (unctum) Ejus...et populi concitati per illos principes clamitant: Dirumpamus 
vincula eorum et projiciamus a nobis jugum ipsorum. Pulsis principibus hereditariis 
quæramus alios, constituamus rempublicam; a nobis leges condantur; simus cuncti æquales! 
Ast principes illi fortiores oculos sibi claudi patiuntur, ne videant vulcanum suis in regnis, 
qui vastissimo in gurgite suo coquit elementa heterogenea nimis, mox expansibilitate sua 
eruptura, et ipsissima eorum solia combustura, Nec sibi in aurem suggeri sinunt moni- 
tionem divinam in Psalmo 104, 15. „Nolite tangere Christos (unctos) meos. Fa- 
einora, quae suis in regnis morte plectunt, illa per emissarios in provinciis exteris disse- 
minare, revolutionem excitare et continuare haud verentur; nec haesitant suo agendi modo 
ipsissime gloriae crimen inferre suae! haud secuti Regem David, qui asserrere potuit ad 
populum „Loquimini de me coram Domino et coram Xsto ejus, utrum bovem cujus- 
quam tulerim, si oppressi aliquem — si de manu cujusquam munus accepi 1. Reg. 
12, 5. nec memores verborum Domini. „Quid prodest homini, si mundum universum 
lucretur, anime vero suae detrimentum patiatur.“ Math. 16, 26. aut illorum ,,Quod 
ab alio oderis fieri. tibi, vide ne tu aliquando facias.^ Tob. 4, 16. Populi sub regimine 
Clementissimi Principis Romani, tributis non onusti, immo beneficiis a tanto Reformatore con- 
donati, Annis 1848 et 1849 nec somniassent de revolutione; aut nunc de tanta vicissitudine, 

quae adhuc imminere cernitur, nisi notissimi Principes jure fortioris fascinnati fomenta ad de- 
spoliationem imo pulsionem minorum in Italia Principum suppeditassent, atq. nunc post felicem 
successum commovere per satellites non cessant flexibile in omnem partem vulgus, ut instar 
commotæ olim plebis Jerosolimis tempore Christi, clementissimi Principis Sui repente imme- 
mor clamitet: erucifige, erucifige. ... Satellites Satanæ mira de reipublicae emolumentis de- 
praedicant populis; at e contra de Regimine sacerdotali monstra et spectra, exhibent, Etsi 
ausus tantos aliquo sub praetextu palliare valerent, quis illis tribuit quaerimus, tantum jus, 
tantam in alienam haereditatem . . vin. .? Si impune invadere non licet domum aut agrum 
alienum; nec turbare opificem, aut rem alienam aufferre; nequidem se patronum rei economics 
aliene obtrudere; eo minus ob aliquem pretensum neglectum, agrum ipsum sibi appropriare .. 
quo jure attrectant surripere Romano Pontifici jura majestatica, provincias ejus a piissimis 
donatas benefactoribus?! Quo ex titulo jus sibi arrogant immiscendi se regimini minorum prin- 
cipum et expostulandi concessiones pro subditis, qui lenius, liberius et honestius tractantur, quam ipso- 
rum populi? Papa Ipse pro Sua persona vix plura expendere noscitur, quam plebanus, paucis 
contentus; thesaurus publicus pensionibus ob viduas et proles vix oıferatur, quia plurimi e 
Clero publica obeunt munia; et ipsimet officiales e statu clericali temperantiae assecle subdi- 
tos aere suo sublevant; militia ipsa ante huncce turbulentum rerum síatum parum constabat; 
plurima erga redituum pars in opera pia convertere licebat. . 

Cum horrore legimus paginas historie medii evi, qui nobis monstra juris fortioris 
(des Fauſtrechtes) tetris depingit coloribus: et ecce seculo labente, quod tantoper de Europe 
populorum cultura gloriatur, jus isthoc omne in ævum detestandum... nunc in Italia Princi- 
pes fortiores a Providentia divina ad tuendum jus publicum et privatum; ad conservandum 
jus nationum et ad quodlibet equum justumq. fedus constituti quoq. e diutiori exilio quasi 
revocant atq. quoties libuerit, exercere non erubescunt trium Regnorum principes! 

Placuit quidem Reparatori salutis hominum contentari donis Judæorum, quando per 
tres annos magisterio fuugebatur; placuit non minus Apostolos et sacerdotes ablegatos in uni- 
versum mundum sustentare quoq. eleemosynis conversorum: ast conversis tot populis, stabilito 
jam in Hierarchia ordine, et prefixis populi fideli pastoribus, certo loco alligatis, placuit rur- 
sus concitare opulentiores ad dotandas ecclesias et episcopatus; ad formandum Successoribus 
S. Petri in terris patrimonium, ne diutius et Rectores ecelesiarum particularium et eo minus 
Hector universalis, populis fidelibus ob sustentationem maneant molesti; neve ob nexum hunc 
eleemosynarium tantopere dependerent a suorum arbitrio, impedirenturq. in liberiori muneris sui 
circa salutem illorum exercitio... Etsi direptionem plurimarum dotationum, aut imminutionem 
ecclesiasticorum redituum, quam Providentia divina ob inscrutabilia judicia permiserat, deploremus, 
semper tamen humiliäntes capita et Providentie divine confidentes, clementiam Patris celestis 

exoremus, ne ulteriores in ecelesie bonis desolationes fiant per manus iniquas... Cunctos 
execremus ausus, qui Pontificem expoliarent terris hucusq. possessis, et providerent pensione 
arbitraria traderentq. inspectioni Potestatis civilis Religioni Catholice, ut perhorrescendum, ini- 
mice, que sepe ligaret manus Ejus in gerendis Regiminis spiritualis gubernaculis, i imo quæ, ni 
obsecundaret ejus placitis, pensionem illam occludere vix hesitaret. 

Utinam omnes, qui omnimodam populorum salutem reponunt in certis Regiminis ci- 
vilis formis, saperent et agnoscerent veritatem longiori experientia comprobatam; quod prospe- 
ritas populorum tune speranda, si reges atq. populi exequuntur Mandatum Salvatoris: ,Que- 
rite primum Regnum Dei et justtiam ejus, et reliqua adjieientur vobis“; .. si Impe- 
rantes se gestiunt vasallos Regis Regum, si magistratus, seu in publicis officiis constituti 
non sua, sed quæ Dei, principis ac populi sunt, pre oculis habeant, et nullo non tempore re- 
ligiosissime curanda curant; si e contra populi conscientiose cum timore et tremore obediunt 
et Deo et super se constitutis Potestatibus; si omnes et imperantes et imperatis subjecti præ- 
terea eloquii div. memores: Sine me nihil potestis facere, quotidie numen divinum pro -bene- 
dictione superna ad sda molimina proba exorare haud intermittunt .. juxta monitum Salvatoris: 
Petite et dabitur vobis!.. Utinam diligenter volverent paginas historie sacre de fatis populi 
Judaici theocratia condonati sub judicibus, regibus &e. volverent et historiam profanam, quo 
convictionem nanciscerentur de eo, quod nulla civitas siue religione et virtute consistere, et 
sine benedictione divina prosperare valeat, seriusq. aut citius. exitium suum deplorare cogatur. 

Pia ejusmodi consideratione refecti fiduciam collocamus in Eum, qui tot jam Poten- 
tias iniquas confregerat; tot Successores Petri ex hostium manibus eripnerat; qui tametsi e 
consilio inscrutabili longiores adhuc in Vicarium Filii Sui et tribulationes Ejus pateretur, 
nihilominus destinavit quoq. horam, qua finis tante ponatur iniquitati exoriaturg, justitia et 
abundantia pacis, Oui habitat in colis, irridebit eos: et Dominus subsannabit eos Ps. 2. 
4. Et delebitur, ita Isaias XXVIII. 18. et 22. alloquitur cohjuratos, fedus vestrum cum 
morte et pactum vestrum cum inferno non stabit: flagellum inundans cum transierit, 
eritis ei in conculcationem. Et nunc nolite illudere, ne forte constringantur vincula 
vestra. Consummationem enim et abbreviationem audivi a Domino Deo exercituum 
super universam terram. 

Sed Fratres in Christo Dilectissimil ignoramus redemptionis horam; et Vicarius 
Christi, qui in reditibus suis ob avulsionem Provincie Bononiensis coarctatus cernitur, jam ad 
colligendas copias, jam ad manutenendum ordinem ssepius turbatum, quum ei non liceat acci- 
pere a Catholicis Principibus rei sancte propensioribus, auxiliares. propugnatores vel limitum 
defensores, summas majores erogare cogitur,. Quid dicamus de indigentiis ad susten- 
tandos Cardinales et Sacerdotes, Legatos, Nuncios, Vicarios Apostölicos in toto orbe di- 

spersos; ad juvandos Missionarios; ad conservandas tot basilicas et scholas, tot varit generis. 
instituta piia!? Essemus ingratissimi filii, si modo Patris Sanctissimi indigentiis succursum 
denegaremus .. Patris, qui nobis mittit Præsules et per hos gregi fideli pastores; qui magna- 
nimus Successor veneratur tot Pontificum, quos legimus in historia Irrigatores fidei Catholics 
rore in provinciis hujatibus ac finitimis... qui vigilantissime providet saluti Catholicorum totius 
orbis, benedictionem in omnes partes "diffundit atq. Numen divinum exorat quotidie etiam pro 
nobis... Gravitatem obligationis membrorum summam erga Caput totius Ecclesie, erga Cen- 
trum unitatis fidei, omnes procul dubio pii jam agnoverunt fideles, ad quos tristissimus de ne- 
fando Sedis Roman» statu nuntius pertigerat. Primi nefors iique inter ditissimos Britannie 
Protestantes ... pauperrimi Regni Hibernie Catholici, prout quondam Christiani in Asia, Ma- 
cedonia, Corinthi et aliis in urbibus eloquentia Doctoris gentium: concitati collectas miserant 
pro miseris in Palestina, collectiones pro ferendo quæstionis auxilio instituerint.. et illos se- 
quuntur innumeri incole variis in regnis e castris nostris, etiam in Diœcesibus jam vicinis imo 
e Diocesi Nostra jam plures parochie quotas pias Patri indigenti submiserunt. 

Dum hodie sub Missa solenni a Reverendissimo Capitulo, Clarissimo Professorum 
Collegio et reliquo Ven. Clero hujate pereipiebam apprecationem felicissimi Alleluja, reddebamq. 
vicissim, cor Nostrum dilatabatur quidem, ast coaretabatur quoq. idcirco; quod Caput Eccle- 
sie visibile sub amaritudine percipit similia addictionis ex parte P. T. Cleri vota. Utinam in- 
geminiscebamus, populus meus fidelis nune præ gaudio spirituali jam exultans et lautiori victu 
a crastino fruiturus, recordaretur Patris sui Romæ afflictissimi et accingeret se ad parsimoniam, 
abstimentiamve a rebus variis non adeo ad vitam sustentandam necessariis, ac contribuerent 
opulentiores plus, pauperiores minus, quisq. pro sua conditione! Non diffitemur quidem, quod 
et Venerábilis Clerus et populus fidelis impresentiarum | majori ex parte obulis haud affluat, 
attamen conditio hæc non adeo misera, ut quisq. non valeret unum aut plures obulos hunc in 
finem offerre. * Fratres in Christo Dilectissimi! suscipientes a Nobis gratulationem ad festa 
paschalia de vietoria Christi super mortem; de victoria vestra ac populi super peccata, seu 
de resurrectione spirituali ... pulsate corda fidelis populi energica fatorum Patris Clementissimi 
Pii IX. et Religionis Catholicæ periculorum descriptione... ad collectiones in templis, aulis 
et domibus instituendas, quotas collectas. ad Ven. Officia Decanalia intra 1. mensem trans- 
mittite, que non tardabunt eas ad Nos expedire. Hoc in negotio præprimis Clerus junior, 
utpote principiis de Primatus sanctitate ae utilitate non minus, quam de patrimonii S. Petri 
necessitate sanioribus imbutus excellat oportet. Non dubitamus, huncce omnem impensurum 
operam, nec numeraturum passus ad pulsandas januas fidelium, opibus affluentium religioso- 
rum; piorum vere catholicorum institutos inventurumque pro hocce pio negotio quemquam ex 
parochianis juvamen præstiturum; nec exposcimus munus intollerabile aut donum ultra vires 

-sed licet parum ast libenti animo oblatum, cum Deus datorem ardentis et alacris animi amo- 
re prosequatur. 

Desiderio magno desideramus, ut possimus nuncii esse laeti, amoris Vestri erga 
summum Pontificem affirmantes: Neminem vestrum licet per unicum cruciferum attamen ex 
intimo corde oblatum denegasse ad auxilium ferendum Patri suo. 

Si Parochi Nostre Dioeceseos zelosi et Patri nimis angustiato propensi proprio 
marte, stimulo pietatis et gratitudinis excitati non exiguam jam summam pro indigentiis tot 
memoratis congerere valuerint, firmam collocamus spem in eo, qué potens est, fore, ut et re- 
liqui nunc per Nos provocati suffuleiantur benedictione divina inveniantq. aures intendentes in 
vocem deprecationis Nostre .. . Collectam pro Papa in Missa ultro recitantes et populo fideli denuo 
1. Pater et 1. Ave cum Gloria Patri... pro quolibet die commendantes, habeatis pro eleemosynis 
his gratiam et coronam repositam penes Illum, cujus Vicarium in terris egentem fulcire conamini! 

Spem autem in Eum reponimus, qui nobiscum usque ad consummationem saeculi 
manet, quare et persvasum habemus, tempestates turbulentas procellasque temporum supra 
caput Summi Ecclesiarum Episcopi modo effusas, transituras, solemq divine gratiw super fa- 
ciem Ecclesie romano-catholicee iterum oriturum, Sumumque Rectorem Ecclesiae totius orbis 
terrarum e babilonico fornace igneo salvum atque incolumem imo auctis viribus exiturum, nec 
non illius fortitudinem in defendenda veritate et justitia licet et ab infidelibus admiratum imo 
sine dubio magnos glorie fructus e rebus gestis perceptum iri, et sic misericordia et veri- 
tas obviabunt sibi, justitia autem et pax sese osculabuntur, Ps. 84. Pax Vobis Cunctis, 
Alleluja! . 


Dabamus in Palatio Eppali '"Tarnovie Sabbato Sancto, 7. Aprilis 1860. 


Josephus Alojsius 


Episcopus Tarnoviensis. 

. 3. 1276. 
Der Ankauf einiger Bücher zu einem ſehr frommen Zwecke wird anempfohlen. 

Dex Krakauer Buchdrucker Karl Budweiser hat dem h. k. k. Landes Präſidium 
nach Hochdeſſen Eröffnung v. 4. April l. J. Z. 805. 910 Stück Bücher, überwiegend reli- 
giöfen Inhaltes, mit der Widmung übergeben, daß der Erlös aus deren Veräußerung zu 
Gunſten der Wittwen und Waiſen der in Italien gefallenen Krieger ver⸗ 
wendet werde. 

Von dieſen Büchern ſteht die in dem beiliegendem Verzeichniſſe /. enthaltene An- 
zahl dem h. Landes⸗Präſidium noch zur Verfügung. 

In der Vorausſetzung, daß der Ehrwürdige Klerus mit Rückſicht auf die Widmung 
des Erlöſes für dieſe Bücher den Ankauf oder die Veräußerung derſelben nicht verſagen 
werde, findet man die Ehrw. Dekanatsämter hiermit aufzufordern, Uns bis Ende Mais l. 
J. die Auskunft zu ertheilen, ob und wie viel Exemplare überſendet werden können, mo» 
bei bemerkt wird, daß es keinem Anſtande unterliege, ſolche auch mit einem enſprechenden 
Nachlaße vom angeſetzten Verkaufspreiſe zu überlaſſen. Verzeichniß 

1. Nabozeüstwo na cześć S. Kazimierza 14 Stück zu 40 fr. 2. Rozınyslanie 
gorzkiéj meki Jezusa Chrystusa 6 Stück zu 80 fr. 3. Mřodzież chrzesciansko katolicka 
w obec świętych Sakramentów kosciofa Bozego 24 Stück zu 50 fr. (książka do modlenia) 
4. Marya von Anton Malezewski deutſch von Ernſt Schroll 81 Stück zu 1 fl. 5. 6 wa- 
zmosei modlitwy 100 Stück zu 18 fr. 6. Ks. Franciszka Gusty z wioskiego na polskie 
tłumaczona Historya koscioła Ruskiego in 2. Bänden 80 Stück zu 2 fl. ö. W. 

Vom biſchöflichen Konſiſtorium. Tarnow am 12. April 1860. 

N. 1358. 
Observatio quoad Conspectus fundationum et Tabellas pro Sacristia. 

Consilium ob parcendum labori et charte hisce prebetur, ut Vener. Curati, qui nedum 
fandationum Conspectus’ vel Tabellas pro Sacristia ad revidendum approbandumve horsum 
submiserant, eos, 1 

a) non statim in mundo, aut in pluribus exemplaribus, sed in zacularé tantum et 
in uno exemplari pro trutinatione immittant. 

b) Inter positiones, quae singulari Consistorii censurae subjiciendae supponuntur, 
vacua relinquant spatia, in quibus correcturae, supplementa a resp. Referenta adscribi possent. 

c) In mundis exemplaribus e maculari- abhinc correcto vel ampliato descriptis, una 
saltem philura tabellariter adornata ad finem, pro apponendis futuris nefors ſundationibus, pro- 
stet; et in Tabella pro Sacristia, quae in tabula vitro provisa (w ramie za szkłem) resplendeat, 
jam margines a dextris et a sinistris vacui relinquantur, nec non ad calcem supersit spatium 

pro capiendo sigillo C'onsistoriali, approbationis formula et subscriptione. 

N. 1220. 1231. 1267. 1351. . 


Gratiarum actio ete. pro Missis in rem Piseinae S. Stanislai susceptis. 


I. In Deeanatu Pilzn. 52 susceperunt Ri et AR. Weislak, Bereznicki, Zabecki, 
Witalski per 2. AR. Rybarski 3. R. et AR. Krzeczowski, Łomnicki, Wojnowski, Grebosz 
et Wiesiodowski per 5. R. Przewozniezek 10. et R. Muchowiez 1. 

II. In Dec. Bochn. 80. videlicet: R. Guzik 2, ARi Marold, Danek, Wed- 
kiewiez per 3. Ri Karcz et Szezepanski per 4. Ri et ARi Protzner, Przybyło, Migdal, 
Waüczyk per 5. Perillustres Mroczkiewicz 18 et Gluzinski 20. 

III. In Dec. Brest. 44. nimirum Brzesko et Uszew 1. Jasien, Wojakowa et Go- 
sprzydowa per 2. Pöreba et Chronow per 3. Ven. Curatus Lipnic. 4. Vetero- Wisnic. et 
Rajbrot per 5. Rs Guszkiewiez 6 et R. Kalinowski 10. 

IV. E Dec. Czchov. 19 lectas et 7. Cantatas utpote Gwozdziec, Olszyny, Gnoj- 
nik et Domosdawice per 2. mixtim; Biesiadki 4. et Tymowa 10. reliqui P. T. Curati per 1. 
excepto Zakliezyn, quibus omnibus nomine Ven. Conventus PP. Paulinorum in Rupella Cra- 
cov. grates aguntur, suffragia mem. Conventus assecurantur et benedictio divina promittitur, 
nec non benedictio Nostra elargitur. 

N, 1239 et 1317. 
Ulterior collectio pro Missionibus publicatur. 

E Decanatu Bochn, 1) e parochia Zapezye. 1 Rh. pro Missionibus in Africa cen- 
trali. 2) pro redimendis vero infantibus æducandisve in China 9 Rh. nimirum ab ARis Cu- 
ratis in Chełm, Krzyżanowice, Rzezawa et Trzciana per 1 fl. et a reliquis P. T. Presby- 
teris per 20. 30. 50. 60. et ultra xc. V. A. 

Hos laude dignos Presbyteros Deus ter Optimus Maximus benedicat, aliosq. in De- 
canatibus reliquis ad similia opera piissima excitet. 

N. 1319, et 1357. 
Piis ad aram suffragiis comendantur> 

Anima p. m. Ri Francisci Josch Cooperatoris Cieszkovic. quoad exornandam do- 
mum Dei zelorissimi, Consodalis Societatis pro f. m. die 6. April. a. c. Cracoviae in noso- 
comio S. Lazari, et ARi Ignatii Nowak Curati Krzecin, 13. m. c. demortuorum; nec non 
1. Missa pro anima Ri Josch Consodalibus superviventibus ineulcatur. 


Josephus Alojsius, ^. E Consistorio Episcopali, 


Episcopus Tarnoviensis. Tarnoviae, die 19. Aprilis, 1860. 
PAULUS PIRULSKI, Cancellarius. 


Typis Anastasii Rusinowski Tarnoviæ. 


